钦定古今图书集成/理学汇编/经籍典/第106卷 > 北魏关氏易传〈天水赵蕤注〉 > 《神义》第十
## 钦定古今图书集成/理学汇编/经籍典/第106卷 > 北魏关氏易传〈天水赵蕤注〉 > 《神义》第十

张彝问曰：“何谓神？”子曰：“神也者，《易》之灵也。灵应冥契，
不思而得，强名曰神，犹言神灵肹蚃，灵应无迹者也。
日月之明在乎天，而所明在地也。”

若空中无物，不见明也。明及于地，则物显其光也。

《易》之神在乎道，而所神在人也。故曰：“神而明之，存乎
其人。”又曰：“苟非其人，道不虚行。”

圣人以“《神道》设教” ，

神无方，道无迹，人无至。

“无方” 见《系辞》，“无迹” 见《老子》，“无至” 见《文中子》，其几一也。

斯可以议《易》矣。张彝曰：“然则天地至神，必待人而存
乎？”

《彝》，言“天地自有神，何存于体？滔滔一也。”